title: 2007/881/CE: Decizia Consiliului din 20 decembrie 2007 privind modificarea regulamentului de procedură al Consiliului

text:
               29.12.2007

               RO

               Jurnalul Oficial al Uniunii Europene

               L 346/17

      DECIZIA CONSILIULUI

   din 20 decembrie 2007
   privind modificarea regulamentului de procedură al Consiliului
   (2007/881/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (3) primul paragraf,
   având în vedere Tratatul de instituire a Comunității Europene a Energiei Atomice, în special articolul 121 alineatul (3),
   având în vedere Tratatul privind Uniunea Europeană, în special articolul 28 alineatul (1) și articolul 41 alineatul (1),
   având în vedere articolul 2 alineatul (2) din anexa III la regulamentul de procedură al Consiliului (1),
   întrucât:

               (1)

               Articolul 11 alineatul (5) din regulamentul de procedură al Consiliului (denumit în continuare „regulament de procedură”) prevede că, în cazul adoptării de către Consiliu a unei decizii care necesită majoritate calificată și, la solicitarea unui membru al Consiliului, se verifică dacă statele membre care constituie această majoritate reprezintă cel puțin 62 % din populația totală a Uniunii Europene, calculată în conformitate cu cifrele referitoare la populație prevăzute la articolul 1 din anexa III la regulamentul de procedură.

               (2)

               Articolul 2 alineatul (2) din anexa III la regulamentul de procedură, referitor la modalitățile de aplicare a dispozițiilor privind ponderarea voturilor în Consiliu, prevede că, începând cu data de 1 ianuarie a fiecărui an, Consiliul modifică cifrele stabilite la articolul 1 din anexa menționată, în conformitate cu datele disponibile la Biroul Statistic al Comunităților Europene la data de 30 septembrie a anului precedent.

               (3)

               Prin urmare, regulamentul de procedură ar trebui modificat în consecință pentru anul 2008,

         DECIDE:
   Articolul 1
   Articolul 1 din anexa III la regulamentul de procedură se înlocuiește cu textul următor:

      „Articolul 1
      În scopul aplicării articolului 205 alineatul (4) din Tratatul de instituire a Comunității Europene, a articolului 118 alineatul (4) din Tratatul de instituire a Comunității Europene a Energiei Atomice, precum și a articolului 23 alineatul (2) al treilea paragraf și a articolului 34 alineatul (3) din Tratatul privind Uniunea Europeană, populația totală a fiecărui stat membru, pentru perioada 1 ianuarie-31 decembrie 2008, este următoarea:

                  Stat membru

                  Populație
                  (× 1 000)

                  Germania

                  82 314,9

                  Franța

                  63 392,1

                  Regatul Unit

                  60 823,8

                  Italia

                  59 131,3

                  Spania

                  44 474,6

                  Polonia

                  38 125,5

                  România

                  21 565,1

                  Țările de Jos

                  16 358

                  Grecia

                  11 171,7

                  Portugalia

                  10 599,1

                  Belgia

                  10 584,5

                  Republica Cehă

                  10 287,2

                  Ungaria

                  10 066,1

                  Suedia

                  9 113,2

                  Austria

                  8 298,9

                  Bulgaria

                  7 679,3

                  Danemarca

                  5 447,1

                  Slovacia

                  5 393,6

                  Finlanda

                  5 276,9

                  Irlanda

                  4 319,4

                  Lituania

                  3 384,9

                  Letonia

                  2 281,3

                  Slovenia

                  2 010,3

                  Estonia

                  1 342,4

                  Cipru

                  778,7

                  Luxemburg

                  476,2

                  Malta

                  407,8

                  Total

                  495 103,9

                  prag (62 %)

                  306 964,4”

   Articolul 2
   Prezenta decizie intră în vigoare la 1 ianuarie 2008.
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2007.

            Pentru Consiliu

            Președintele

         F. NUNES CORREIA

      (1)  Decizia 2006/683/CE, Euratom a Consiliului din 15 septembrie 2006 de adoptare a regulamentului de procedură al Consiliului (JO L 285, 16.10.2006, p. 47).


title: Decizia nr. P1 din 12 iunie 2009 privind interpretarea articolului 50 alineatul (4), a articolului 58 și a articolului 87 alineatul (5) din Regulamentul (CE) nr. 883/2004 al Parlamentului European și al Consiliului pentru acordarea prestațiilor de invaliditate, pentru limită de vârstă și de urmaș (Text cu relevanță pentru SEE și pentru Acordul CE/Elveția)

text:
               24.4.2010

               RO

               Jurnalul Oficial al Uniunii Europene

               C 106/21

         DECIZIA NR. P1
   din 12 iunie 2009
   privind interpretarea articolului 50 alineatul (4), a articolului 58 și a articolului 87 alineatul (5) din Regulamentul (CE) nr. 883/2004 al Parlamentului European și al Consiliului pentru acordarea prestațiilor de invaliditate, pentru limită de vârstă și de urmaș
   (Text cu relevanță pentru SEE și pentru Acordul CE/Elveția)
   2010/C 106/07
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2),
   având în vedere articolul 50 alineatul (4), articolul 58 și articolul 87 alineatul (5) din Regulamentul (CE) nr. 883/2004,
   întrucât este necesar să se clarifice aplicarea articolului 50 alineatul (4), a articolului 58 și a articolului 87 alineatul (5) din Regulamentul (CE) nr. 883/2004 și să se furnizeze îndrumarea necesară instituțiilor însărcinate cu punerea în aplicare a acestor dispoziții,
   hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,
   DECIDE:
   I.   Aplicarea articolului 50 alineatul (4) din Regulamentul (CE) nr. 883/2004

               1.

               Instituția care plătește prestația realizează automat un nou calcul atunci când este informată că beneficiarul îndeplinește condițiile de acordare a unei prestații în temeiul legislației unui alt stat membru.
               Nu se efectuează un nou calcul în cazul în care perioadele realizate în temeiul legislației celorlalte state membre au fost deja luate în considerare pentru acordarea prestației și nu a mai fost dobândită nicio perioadă după acordarea prestației inițiale.
               Cu toate acestea, în cazul în care se aplică unele condiții suplimentare (pe lângă realizarea perioadelor de asigurare), precum atingerea vârstei cerute pentru acordarea prestației sau o modificare a numărului de copii care trebuie luați în considerare, trebuie efectuat automat un nou calcul.

               2.

               Instituția care realizează un nou calcul al unei prestații pe care o acordase anterior ține cont, pentru acest calcul, de toate perioadele de asigurare și/sau de reședință, precum și de orice altă condiție îndeplinită de către beneficiar în temeiul propriei sale legislații și al legislației celorlalte state membre la data acordării prestației recalculate.

               3.

               Data care trebuie luată în considerare este data de apariție a riscului în statul membru în care condițiile de eligibilitate au fost îndeplinite cel mai recent.

         II.   Aplicarea articolului 58 din Regulamentul (CE) nr. 883/2004

               4.

               Instituția care acordă un supliment, în conformitate cu articolul 58 din Regulamentul (CE) nr. 883/2004, informează instituția competentă a oricărui alt stat membru în temeiul legislației căruia beneficiarul are dreptul la o prestație acordată în conformitate cu dispozițiile capitolului 5 din regulamentul respectiv.

               5.

               Instituția competentă a oricărui alt stat membru care acordă prestații beneficiarului în temeiul capitolului 5 din Regulamentul (CE) nr. 883/2004 comunică instituției care plătește suplimentul, în fiecare an, în cursul lunii ianuarie, cuantumul prestațiilor pe care le plătește beneficiarului începând cu data de 1 ianuarie a aceluiași an.

         III.   Aplicarea articolului 87 alineatul (5) din Regulamentul (CE) nr. 883/2004

               6.

               Atunci când o persoană introduce o cerere de revizuire a unei pensii de invaliditate în temeiul dispozițiilor articolului 87 alineatul (5) din Regulamentul (CE) nr. 883/2004, nu este necesar să se efectueze un nou examen medical, în măsura în care informațiile conținute în dosarul beneficiarului pot fi considerate suficiente.
               În caz contrar, instituția în cauză poate solicita efectuarea unui nou examen medical.

         IV.   Publicarea și intrarea în vigoare

               7.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Gabriela PIKOROVÁ

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.


title: Decizia (UE) 2017/775 a Consiliului din 25 aprilie 2017 de numire a unui supleant, propus de Republica Finlanda, în cadrul Comitetului Regiunilor

text:
               4.5.2017

               RO

               Jurnalul Oficial al Uniunii Europene

               L 115/50

         DECIZIA (UE) 2017/775 A CONSILIULUI
   din 25 aprilie 2017
   de numire a unui supleant, propus de Republica Finlanda, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului finlandez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Katri KULMUNI,

         ADOPTĂ PREZENTA DECIZIE:
   Articolul 1
   Este numită în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Doamna Merja LAHTINEN, Jämsän kaupunginvaltuuston jäsen.

         Articolul 2
   Prezenta decizie intră în vigoare la data adoptării.

      Adoptată la Luxemburg, 25 aprilie 2017.

            Pentru Consiliu

            Președintele

         I. BORG

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2010/592/UE: Decizia reprezentanților guvernelor statelor membre din 29 septembrie 2010 de numire a unui judecător în cadrul Curții de Justiție

text:
               5.10.2010

               RO

               Jurnalul Oficial al Uniunii Europene

               L 261/5

         DECIZIA REPREZENTANȚILOR GUVERNELOR STATELOR MEMBRE
   din 29 septembrie 2010
   de numire a unui judecător în cadrul Curții de Justiție
   (2010/592/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   întrucât:

               (1)

               În temeiul articolelor 5 și 7 din Protocolul privind Statutul Curții de Justiție a Uniunii Europene și în urma demisiei domnului Pranas KŪRIS, este necesar să se procedeze la numirea unui judecător la Curtea de Justiție pe durata restantă a mandatului domnului Pranas KŪRIS, și anume până la 6 octombrie 2012.

               (2)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Egidijus JARAŠIŪNAS de a exercita funcția de judecător în cadrul Curții de Justiție,

         ADOPTĂ PREZENTA DECIZIE:
   Articolul 1
   Domnul Egidijus JARAŠIŪNAS este numit judecător în cadrul Curții de Justiție, pentru perioada 6 octombrie 2010-6 octombrie 2012.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 29 septembrie 2010.

            Pentru Consiliu

            Președintele

         J. DE RUYT


title: Decizia (UE, Euratom) 2015/2393 a Consiliului din 8 decembrie 2015 de modificare a Regulamentului de procedură al Consiliului

text:
               18.12.2015

               RO

               Jurnalul Oficial al Uniunii Europene

               L 332/133

         DECIZIA (UE, Euratom) 2015/2393 A CONSILIULUI
   din 8 decembrie 2015
   de modificare a Regulamentului de procedură al Consiliului
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene,
   având în vedere articolul 11 alineatul (6) din Regulamentul de procedură al Consiliului (1),
   întrucât:

               (1)

               De la 1 noiembrie 2014, atunci când Consiliul urmează să adopte un act cu majoritate calificată, trebuie să se verifice dacă statele membre care constituie majoritatea calificată reprezintă cel puțin 65 % din populația Uniunii.

               (2)

               Până la 31 martie 2017, atunci când Consiliul urmează să adopte un act cu majoritate calificată, un membru al Consiliului poate solicita ca actul respectiv să fie adoptat în conformitate cu majoritatea calificată definită la articolul 3 alineatul (3) din Protocolul nr. 36 privind dispozițiile tranzitorii, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice. În acest caz, un membru al Consiliului poate solicita să se verifice dacă statele membre care constituie majoritatea calificată reprezintă cel puțin 62 % din populația totală a Uniunii.

               (3)

               Procentele respective sunt calculate în conformitate cu cifrele referitoare la populație din anexa III la Regulamentul de procedură al Consiliului (denumit în continuare „Regulamentul de procedură”).

               (4)

               Articolul 11 alineatul (6) din Regulamentul de procedură dispune că, începând cu data de 1 ianuarie a fiecărui an, Consiliul urmează să adapteze cifrele prevăzute în anexa menționată, în conformitate cu datele de care dispune Oficiul pentru Statistică al Uniunii Europene la data de 30 septembrie a anului precedent.

               (5)

               Prin urmare, Regulamentul de procedură ar trebui să fie modificat în consecință pentru anul 2016,

         ADOPTĂ PREZENTA DECIZIE:
   Articolul 1
   Anexa III la Regulamentul de procedură se înlocuiește cu următorul text:

         „ANEXA III
         Cifre referitoare la populația Uniunii și la populația fiecărui stat membru pentru punerea în aplicare a dispozițiilor privind votul cu majoritate calificată în Consiliu
         În scopul punerii în aplicare a articolului 16 alineatul (4) din TUE, a articolului 238 alineatele (2) și (3) din TFUE și a articolului 3 alineatul (2) din Protocolul nr. 36, populația Uniunii și populația fiecărui stat membru, precum și procentul reprezentând populația fiecărui stat membru în raport cu populația Uniunii, pentru perioada cuprinsă între 1 ianuarie 2016 și 31 decembrie 2016, sunt următoarele:

                     Stat membru

                     Populație

                     Procent din populația Uniunii

                     Germania

                     81 089 331

                     15,93

                     Franța

                     66 352 469

                     13,04

                     Regatul Unit

                     64 767 115

                     12,73

                     Italia

                     61 438 480

                     12,07

                     Spania

                     46 439 864

                     9,12

                     Polonia

                     38 005 614

                     7,47

                     România

                     19 861 408

                     3,90

                     Țările de Jos

                     17 155 169

                     3,37

                     Belgia

                     11 258 434

                     2,21

                     Grecia

                     10 846 979

                     2,13

                     Republica Cehă

                     10 419 743

                     2,05

                     Portugalia

                     10 374 822

                     2,04

                     Ungaria

                     9 855 571

                     1,94

                     Suedia

                     9 790 000

                     1,92

                     Austria

                     8 581 500

                     1,69

                     Bulgaria

                     7 202 198

                     1,42

                     Danemarca

                     5 653 357

                     1,11

                     Finlanda

                     5 471 753

                     1,08

                     Slovacia

                     5 403 134

                     1,06

                     Irlanda

                     4 625 885

                     0,91

                     Croația

                     4 225 316

                     0,83

                     Lituania

                     2 921 262

                     0,57

                     Slovenia

                     2 062 874

                     0,41

                     Letonia

                     1 986 096

                     0,39

                     Estonia

                     1 313 271

                     0,26

                     Cipru

                     847 008

                     0,17

                     Luxemburg

                     562 958

                     0,11

                     Malta

                     429 344

                     0,08

                     Total

                     508 940 955

                     Prag (62 %)

                     315 543 392

                     Prag (65 %)

                     330 811 621”.

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2016.

      Adoptată la Bruxelles, 8 decembrie 2015.

            Pentru Consiliu

            Președintele

         P. GRAMEGNA

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia 2013/240/PESC a Consiliului din 27 mai 2013 de modificare a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)

text:
               28.5.2013

               RO

               Jurnalul Oficial al Uniunii Europene

               L 141/44

         DECIZIA 2013/240/PESC A CONSILIULUI
   din 27 mai 2013
   de modificare a Deciziei 2010/279/PESC privind Misiunea de Poliție a Uniunii Europene în Afganistan (EUPOL AFGANISTAN)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 mai 2010, Consiliul a adoptat Decizia 2010/279/PESC (1) care a prelungit EUPOL AFGANISTAN pe o durată de trei ani până la 31 mai 2013.

               (2)

               În urma recomandărilor formulate în revizuirea strategică desfășurată în octombrie 2012, dar și a adaptării ulterioare a planului operației (OPLAN), EUPOL AFGANISTAN ar trebui să fie prelungită până la 31 decembrie 2014.

               (3)

               EUPOL AFGANISTAN se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat.

               (4)

               Decizia 2010/279/PESC ar trebui să fie modificată în consecință,

         ADOPTĂ PREZENTA DECIZIE:
   Articolul 1
   Decizia 2010/279/PESC se modifică după cum urmează:

               1.

               La articolul 1, alineatul (1) se înlocuiește cu următorul text:
               „(1)   Misiunea de poliție a Uniunii Europene în Afganistan («EUPOL AFGANISTAN» sau «misiunea»), instituită prin Acțiunea comună 2007/369/PESC, se prelungește de la 31 mai 2010 până la 31 decembrie 2014.”

               2.

               La articolul 3, alineatul (1) se înlocuiește cu următorul text:
               „(1)   În vederea îndeplinirii obiectivelor prevăzute la articolul 2, EUPOL AFGANISTAN:

                           (a)

                           oferă asistență guvernului afgan pentru a înregistra progrese în cadrul reformei instituționale a Ministerului Internelor și pentru a elabora și a pune în aplicare într-un mod coerent politicile și strategia privind crearea de structuri durabile și eficiente de poliție civilă, în special în ceea ce privește poliția afgană în uniformă (civilă) și poliția afgană de combatere a criminalității;

                           (b)

                           oferă asistență guvernului afgan pentru a spori profesionalismul în rândul poliției naționale afgane (ANP), în special sprijinind crearea unei infrastructuri pentru instruire și promovând capacitățile afgane de a elabora și a furniza instruire;

                           (c)

                           sprijină autoritățile afgane pentru a dezvolta în continuare legături între poliție și statul de drept la nivel mai larg și asigură interacțiunea adecvată cu sistemul de drept penal în sens larg;

                           (d)

                           îmbunătățește coeziunea și coordonarea între actorii internaționali și acționează în continuare în sensul dezvoltării de strategii privind reforma poliției în special prin intermediul Comitetul internațional de coordonare a poliției (IPCB) în strânsă coordonare cu comunitatea internațională și prin intermediul unei cooperări continue cu partenerii-cheie, inclusiv cu Forța internațională de asistență pentru securitate (ISAF) condusă de NATO, cu misiunea NATO de pregătire și cu alți participanți.

                     Aceste sarcini vor fi dezvoltate mai departe în cadrul planului operației (OPLAN). Misiunea își îndeplinește sarcinile, printre altele, prin monitorizare, îndrumare, consiliere și instruire.”

               3.

               Articolul 4 se înlocuiește cu următorul text:
               „Articolul 4
               Structura misiunii
               (1)   Misiunea are comandamentul la Kabul. Misiunea este formată din:

                           (i)

                           șeful misiunii și biroul său, inclusiv un agent superior de securitate a misiunii;

                           (ii)

                           o componentă polițienească;

                           (iii)

                           o componentă privind statul de drept;

                           (iv)

                           o componentă de instruire;

                           (v)

                           o componentă privind acțiunile în teren;

                           (vi)

                           sprijinul acordat misiunii;

                           (vii)

                           birouri în teren în afara Kabulului, după necesități;

                           (viii)

                           un element de sprijin la Bruxelles.

                     (2)   Personalul misiunii este desfășurat la nivel central, regional și de provincie și poate coopera, după caz, cu nivelul districtual pentru executarea mandatului, având în vedere evaluarea de securitate și atunci când factorii favorizanți, cum ar fi sprijinul logistic și de securitate corespunzător, sunt prezenți. Se încheie acorduri tehnice cu IASF și cu comandamentul regional/țările-lider ale echipei pentru reconstrucția provinciilor (PRT) pentru schimbul de informații, sprijin medical, de securitate și logistic, inclusiv cazarea asigurată de către comandamentele regionale și PRT-uri.
               (3)   De asemenea, o parte din personalul misiunii este desfășurat pentru a îmbunătăți coordonarea strategică a reformei poliției în Afganistan, după necesități și în special în cadrul secretariatului IPCB cu sediul la Kabul.”

               4.

               Articolul 11 se înlocuiește cu următorul text:
               „Articolul 11
               Securitate
               (1)   Comandantul operației civile oferă șefului misiunii îndrumări privind planificarea măsurilor de securitate și asigură punerea în aplicare corespunzătoare și eficace a acestora pentru EUPOL AFGANISTAN, în conformitate cu articolul 5.
               (2)   Șeful misiunii este responsabil pentru securitatea operației și pentru asigurarea respectării cerințelor minime de securitate aplicabile operației, în conformitate cu politica Uniunii privind securitatea personalului desfășurat în afara Uniunii cu atribuții operaționale în temeiul titlului V din tratat și documentele conexe.
               (3)   Șeful misiunii este asistat de un ofițer superior de securitate al misiunii (SMSO), care se află sub autoritatea șefului misiunii, și menține, de asemenea, o relație funcțională strânsă cu Serviciul European de Acțiune Externă.
               (4)   Șeful misiunii numește ofițeri de securitate pentru sediile provinciale și regionale ale misiunii, care sunt responsabili, sub autoritatea SMSO, de gestionarea curentă a tuturor aspectelor legate de securitate din cadrul componentelor respective ale misiunii.
               (5)   Personalul EUPOL AFGANISTAN urmează o instruire obligatorie în domeniul securității înainte de a-și începe exercitarea atribuțiilor, în conformitate cu OPLAN. De asemenea, acesta urmează periodic, în teatrul de operații, instruiri organizate de SMSO.
               (6)   Șeful misiunii se asigură că informațiile UE clasificate sunt protejate în conformitate cu Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (2).

               5.

               La articolul 13, alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUPOL AFGANISTAN pentru perioada cuprinsă între 31 mai 2010 și 31 iulie 2011 este de 54 600 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN pentru perioada cuprinsă între 1 august 2011 și 31 iulie 2012 este de 60 500 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN pentru perioada cuprinsă între 1 august 2012 și 31 mai 2013 este de 56 870 000 EUR.
               Valoarea de referință financiară destinată acoperirii cheltuielilor aferente EUPOL AFGANISTAN pentru perioada cuprinsă între 1 iunie 2013 și 31 decembrie 2014 este de 108 050 000 EUR.”

               6.

               Articolul 14 se înlocuiește cu următorul text:
               „Articolul 14
               Comunicarea de informații
               (1)   ÎR este autorizat să comunice NATO/IASF informații și documente clasificate ale UE întocmite pentru misiune, în conformitate cu Decizia 2011/292/UE. În acest scop se încheie acorduri tehnice la nivel local.
               (2)   ÎR este autorizat să comunice statelor terțe asociate la prezenta decizie, după caz și în conformitate cu necesitățile misiunii, informații și documente UE clasificate până la nivelul «CONFIDENTIEL UE», întocmite pentru misiune, în conformitate cu Decizia 2011/292/UE.
               (3)   ÎR este autorizat să comunice UNAMA, după caz și în conformitate cu necesitățile operaționale ale misiunii, informații și documente UE clasificate până la nivelul «RESTREINT UE», întocmite pentru misiune, în conformitate cu Decizia 2011/292/UE. În acest scop se încheie acorduri la nivel local.
               (4)   În caz de necesitate operațională precisă și imediată, ÎR este de asemenea autorizat să comunice statului gazdă informații și documente UE clasificate până la nivelul «RESTREINT UE», întocmite pentru misiune, în conformitate cu Decizia 2011/292/UE. Între ÎR și autoritățile competente ale statului gazdă se încheie acorduri în acest sens.
               (5)   ÎR este autorizat să comunice statelor terțe asociate la prezenta decizie documente neclasificate ale UE privind deliberările din cadrul Consiliului în ceea ce privește misiunea, care intră sub incidența secretului profesional în temeiul articolului 6 alineatul (1) din regulamentul de procedură al Consiliului (3).
               (6)   ÎR poate delega competențele menționate la alineatele (1), (2), (3) și (5), precum și capacitatea de a încheia acordurile menționate la alineatul (4) unor persoane aflate sub autoritatea sa, comandantului operației civile și/sau șefului misiunii.

               7.

               La articolul 17, al doilea paragraf se înlocuiește cu următorul text:
               „Se aplică de la 31 mai 2010 până la 31 decembrie 2014.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 27 mai 2013.

            Pentru Consiliu

            Președintele

         C. ASHTON

      (1)  JO L 123, 19.5.2010, p. 4.

      (2)  JO L 141, 27.5.2011, p. 17.”

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).”


title: 2012/656/UE: Decizia Consiliului din 22 octombrie 2012 de stabilire a poziției ce urmează a fi adoptată de Uniunea Europeană în cadrul Consiliului General al Organizației Mondiale a Comerțului privind aderarea Republicii Democrate Populare Laos la OMC

text:
               24.10.2012

               RO

               Jurnalul Oficial al Uniunii Europene

               L 294/7

         DECIZIA CONSILIULUI
   din 22 octombrie 2012
   de stabilire a poziției ce urmează a fi adoptată de Uniunea Europeană în cadrul Consiliului General al Organizației Mondiale a Comerțului privind aderarea Republicii Democrate Populare Laos la OMC
   (2012/656/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4), coroborate cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La 16 iulie 1997, Guvernul Republicii Democrate Populare Laos (RDP Laos) a depus o cerere de aderare la Acordul de la Marrakech privind constituirea Organizației Mondiale a Comerțului (OMC), în temeiul articolului XII din acordul menționat.

               (2)

               La 19 februarie 1998 a fost creat un grup de lucru privind aderarea RDP Laos, pentru a se ajunge la un acord cu privire la condițiile de aderare acceptabile pentru RDP Laos și pentru toți membrii OMC.

               (3)

               Comisia, în numele Uniunii, a negociat o serie cuprinzătoare de angajamente de deschidere a pieței din partea RDP Laos, care corespund cererilor Uniunii și sunt în conformitate cu nivelul de dezvoltare al RDP Laos.

               (4)

               Aceste angajamente sunt incluse în prezent în Protocolul de aderare a RDP Laos la OMC.

               (5)

               Se preconizează că aderarea la OMC va avea o contribuție pozitivă și de durată la procesul de reformă economică și de dezvoltare durabilă din RDP Laos.

               (6)

               În consecință, Protocolul de aderare ar trebui aprobat.

               (7)

               Conform articolului XII din Acordul de instituire a OMC, condițiile de aderare sunt convenite între membrul aderent și OMC, iar Conferința Ministerială a OMC aprobă condițiile de aderare din partea OMC. Articolul IV.2 din Acordul de instituire a OMC prevede că, în intervalele dintre reuniunile Conferinței Ministeriale, funcțiile acesteia sunt exercitate de Consiliul General.

               (8)

               În consecință, este necesar să se stabilească poziția care urmează să fie adoptată de către Uniune în cadrul Consiliului General al OMC privind aderarea RDP Laos la OMC,

         ADOPTĂ PREZENTA DECIZIE:
   Articolul 1
   Poziția care urmează a fi adoptată de Uniunea Europeană în cadrul Consiliului General al Organizației Mondiale a Comerțului cu privire la aderarea Republicii Democrate Populare Laos la OMC este de aprobare a aderării.
   Articolul 2
   Prezenta decizie intră în vigoare la data adoptării.

      Adoptată la Luxemburg, 22 octombrie 2012.

            Pentru Consiliu

            Președintele

         S. ALETRARIS


title: 2008/762/CE: Decizia Consiliului din 25 septembrie 2008 privind adoptarea regulamentului de procedură al Comitetului pentru facilitarea investițiilor instituit sub auspiciile Băncii Europene de Investiții

text:
               1.10.2008

               RO

               Jurnalul Oficial al Uniunii Europene

               L 262/34

      DECIZIA CONSILIULUI

   din 25 septembrie 2008
   privind adoptarea regulamentului de procedură al Comitetului pentru facilitarea investițiilor instituit sub auspiciile Băncii Europene de Investiții
   (2008/762/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere acordul intern încheiat între reprezentanții guvernelor statelor membre, reuniți în cadrul Consiliului, privind finanțarea ajutorului comunitar în temeiul cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind acordarea de asistență financiară țărilor și teritoriilor de peste mări cărora li se aplică partea a patra din Tratatul CE (1), în special articolul 9 alineatul (2),
   având în vedere Regulamentul (CE) nr. 617/2007 al Consiliului din 14 mai 2007 privind punerea în aplicare a celui de-al zecelea Fond European de Dezvoltare în cadrul Acordului de parteneriat ACP-CE (2), în special articolul 13 alineatul (1) al doilea paragraf,
   având în vedere propunerea Băncii Europene de Investiții,
   având în vedere avizul Comisiei,
   DECIDE:
   Articolul 1
   Prin prezenta decizie se adoptă regulamentul de procedură al Comitetului pentru facilitarea investițiilor instituit sub auspiciile Băncii Europene de Investiții, astfel cum este prevăzut în anexă.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 25 septembrie 2008.

            Pentru Consiliu

            Președintele

         B. HORTEFEUX

      (1)  JO L 247, 9.9.2006, p. 32.

      (2)  JO L 152, 13.6.2007, p. 1.

      ANEXĂ
      REGULAMENTUL DE PROCEDURĂ AL COMITETULUI PENTRU FACILITAREA INVESTIȚIILOR INSTITUIT SUB AUSPICIILE BĂNCII EUROPENE DE INVESTIȚII
      Articolul 1
      (1)   Comitetul pentru facilitarea investițiilor („comitetul”) este format dintr-un reprezentant al fiecărui stat membru și un reprezentant al Comisiei Comunităților Europene („Comisia”). Doar membrii comitetului desemnați de statele membre sau supleanții lor au drept de vot.
      (2)   Președintele și vicepreședintele comitetului sunt aleși dintre membrii comitetului, desemnați de statele membre, pentru o perioadă de doi ani. Alegerea are loc la începutul primei reuniuni a comitetului prin vot secret. Președintele este ales dintre candidați cu majoritate calificată, astfel cum se prevede la articolul 3. Alegerea vicepreședintelui are loc conform aceleiași proceduri.
      (3)   Banca Europeană de Investiții („banca”) asigură secretariatul comitetului și servicii de asistență.
      (4)   Statele membre numesc fiecare un reprezentant și un supleant împuterniciți să exercite dreptul de vot. Supleantul poate participa la reuniunile comitetului în calitate de observator, dar are drept de vot numai atunci când reprezentantul statului membru respectiv este absent. În situații excepționale, în care nici reprezentantul și nici supleantul nu pot participa la o reuniune a comitetului, reprezentantul poate împuternici un alt reprezentant sau poate fi înlocuit de un terț numit ad-hoc de statul membru respectiv. Statele membre comunică băncii și Secretariatului General al Consiliului numele și adresele reprezentanților lor și ale supleanților acestora prin reprezentanțele permanente la Uniunea Europeană.
      (5)   Comisia numește un reprezentant și un supleant care să participe la reuniunile comitetului și comunică numele acestora băncii și Secretariatului General al Consiliului. Persoanele numite pot fi asistate de alți funcționari și agenți ai Comisiei.
      (6)   Banca numește doi funcționari care să asiste și să participe la lucrările comitetului și comunică numele acestora Comisiei și Secretariatului General al Consiliului. Persoanele numite pot fi asistate de alți funcționari ai băncii.
      (7)   Un reprezentant al Secretariatului General al Consiliului este invitat să participe la reuniunile comitetului în calitate de observator.
      Articolul 2
      Comitetul este convocat de președintele acestuia și se reunește cel puțin de patru ori pe an la sediul din Luxemburg al băncii. Președintele poate convoca reuniuni suplimentare la cererea unui membru al comitetului sau a băncii.
      Secretariatul trimite membrilor comitetului și supleanților acestora, precum și Secretariatului General al Consiliului convocări la reuniuni, inclusiv informații privind propunerea ordinii de zi a reuniunii, și, în același timp, documentele aferente, în conformitate cu articolul 5 alineatul (1).
      Articolul 3
      Comitetul decide în toate cazurile cu o majoritate calificată de 724 de voturi din 1 004, aceasta reprezentând votul pozitiv a cel puțin paisprezece state membre. Minoritatea de blocare este de 281 de voturi. Voturile reprezentanților statelor membre sunt ponderate după cum urmează:

                  Stat membru

                  Voturi

                  Belgia

                  35

                  Bulgaria

                  1

                  Republica Cehă

                  5

                  Danemarca

                  20

                  Germania

                  205

                  Estonia

                  1

                  Grecia

                  15

                  Spania

                  79

                  Franța

                  196

                  Irlanda

                  9

                  Italia

                  129

                  Cipru

                  1

                  Letonia

                  1

                  Lituania

                  1

                  Luxemburg

                  3

                  Ungaria

                  6

                  Malta

                  1

                  Țările de Jos

                  49

                  Austria

                  24

                  Polonia

                  13

                  Portugalia

                  12

                  România

                  4

                  Slovenia

                  2

                  Slovacia

                  2

                  Finlanda

                  15

                  Suedia

                  27

                  Regatul Unit

                  148

                  Total

                  1 004

            Articolul 4
      (1)   În condițiile prevăzute la articolul 3, comitetul:

                  (a)

                  în ceea ce privește facilitarea investițiilor, aprobă:

                              (i)

                              orientările operaționale și propunerile de revizuire a acestora;

                              (ii)

                              strategiile de investiții și planurile de afaceri, în conformitate cu articolul 13 alineatul (2) litera (b) din Regulamentul (CE) nr. 617/2007 al Consiliului din 14 mai 2007 privind punerea în aplicare a celui de-al zecelea Fond European de Dezvoltare în cadrul Acordului de parteneriat ACP-CE (1) (regulamentul de punere în aplicare);

                              (iii)

                              rapoartele anuale, inclusiv situațiile financiare;

                              (iv)

                              orice document de politică generală, inclusiv rapoarte de evaluare;

                  (b)

                  emite un aviz cu privire la:

                              (i)

                              propuneri privind acordarea de subvenții la dobândă, în conformitate cu articolul 13 alineatul (3) litera (a) din regulamentul de punere în aplicare;

                              (ii)

                              propuneri referitoare la proiecte pentru care Comisia a emis un aviz negativ;

                              (iii)

                              orice altă propunere bazată pe principiile generale definite în orientările operaționale.

            În plus, organismele de conducere ale băncii pot solicita ocazional comitetului să emită avize cu privire la alte propuneri de finanțare sau la alte aspecte de strategie sau de politică vizând operațiunile băncii în țările ACP.
      (2)   Documentele de lucru și propunerile pentru comitet sunt întocmite și prezentate comitetului de către bancă. Propunerile furnizează informații cu privire la:

                  (a)

                  descrierea proiectului și relevanța acestuia pentru strategia de dezvoltare a țării prezentată în documentele referitoare la strategia de țară;

                  (b)

                  obiectivul de dezvoltare urmărit de proiectul respectiv, inclusiv durabilitatea măsurilor planificate;

                  (c)

                  organizarea generală a proiectului și justificarea acestuia;

                  (d)

                  costurile proiectului, metoda de finanțare și riscurile acestuia, precum și, dacă este cazul, măsurile pe care banca intenționează să le pună în aplicare în vederea reducerii riscurilor;

                  (e)

                  impactul proiectului la nivel local, național și regional, inclusiv asupra mediului, având în vedere dispozițiile Acordului de parteneriat ACP-CE;

                  (f)

                  acordul sau avizul Comisiei, în conformitate cu articolul 13 alineatul (5) din regulamentul de punere în aplicare.

            (3)   Normele detaliate referitoare la execuția tehnică a proiectului și calendarul de realizare a acestuia sunt rezumate într-o anexă la propunere.
      Articolul 5
      (1)   Banca transmite documentele și propunerile relevante membrilor comitetului și supleanților acestora, precum și Secretariatului General al Consiliului, la următoarele termene:

                  (a)

                  cu cel puțin patru săptămâni înainte de data fixată pentru reuniuni, în cazul în care este necesară aprobarea comitetului;

                  (b)

                  cu cel puțin trei săptămâni înainte de data fixată pentru reuniuni, în cazul în care este necesar avizul comitetului.

            În situații excepționale, președintele se poate abate de la termenele de mai sus, la cererea motivată a băncii.
      (2)   Membrii comitetului transmit în scris băncii observațiile sau solicitările lor de informații suplimentare referitoare la documentele difuzate în conformitate cu alineatul (1), cu cel puțin cinci zile lucrătoare înainte de data reuniunii, în cazul necesității aprobării comitetului, și cu cel puțin trei zile lucrătoare înainte de data reuniunii, în cazul necesității avizului comitetului.
      (3)   La propunerea președintelui, comitetul adoptă ordinea de zi la începutul reuniunii. Fiecare membru al comitetului poate solicita adăugarea unor puncte pe ordinea de zi, dar acestea sunt supuse doar dezbaterii. Furnizarea de informații în această privință se poate face oral.
      (4)   Se consideră că un reprezentant absent al unui stat membru a aprobat sau și-a dat avizul favorabil cu privire la documentele transmise, cu excepția cazului în care acesta a comunicat în scris președintelui comitetului intenția sa de a nu aproba sau de a nu-și da avizul sau a cazului în care, ca o măsură excepțională, a împuternicit un reprezentant al unui alt stat membru în acest sens. În cazul împuternicirilor date pentru vot sau al numirii unui înlocuitor, președintele comitetului este informat în mod corespunzător în prealabil.
      Reprezentantul unui stat membru poate primi împuternicire numai de la un singur reprezentant al unui alt stat membru.
      Articolul 6
      (1)   Avizul comitetului poate fi solicitat printr-o procedură scrisă la inițiativa băncii și cu acordul prealabil al președintelui.
      (2)   În cazul unei propuneri prezentate printr-o procedură scrisă, banca o prezintă împreună cu toate documentele relevante. În cazul în care reprezentantul unui stat membru nu exprimă un vot negativ în termen de trei săptămâni de la prezentarea unei propuneri, votul reprezentantului respectiv se consideră a fi în favoarea propunerii.
      (3)   În cazul în care un membru al comitetului solicită dezbaterea unei propuneri în cadrul unei reuniuni, cu cel puțin cinci zile lucrătoare înainte de expirarea termenului de trei săptămâni menționat în alineatul (2), propunerea este prezentată în cadrul următoarei reuniuni planificate a comitetului. În situații excepționale de urgență deosebită, banca poate solicita convocarea de către președinte a unei reuniuni extraordinare a comitetului în temeiul articolului 2.
      Articolul 7
      (1)   Fără a aduce atingere articolului 13 alineatul (6) din regulamentul de punere în aplicare, aprobarea sau avizul favorabil al comitetului pot fi acordate, sub rezerva tuturor observațiilor formulate de acesta.
      (2)   Comitetul poate solicita completarea, privind anumite aspecte, a evaluării unei cereri sau propuneri. În acest caz, cererea sau propunerea poate fi prezentată pentru a doua oară comitetului.
      (3)   Avizele emise de comitet sunt transmise organismelor decizionale ale băncii.
      Articolul 8
      (1)   Principalele concluzii ale fiecărei reuniuni a comitetului și principalele puncte adoptate de membrii comitetului sunt consemnate într-un proces-verbal întocmit de secretariat sub responsabilitatea președintelui, în termen de două săptămâni de la data reuniunii. De asemenea, secretariatul consemnează opiniile și voturile exprimate prin procedură scrisă. Aceste procese-verbale sunt trimise membrilor comitetului.
      (2)   Procesul-verbal se consideră definitiv după ce a fost aprobat de comitet, fie prin procedura scrisă, fie în cadrul unei reuniuni ulterioare.
      (3)   Corespondența destinată comitetului se adresează secretariatului, în atenția președintelui comitetului.
      (4)   Toți reprezentanții și observatorii prezenți la reuniunile comitetului respectă confidențialitatea lucrărilor și a deliberărilor comitetului. Documentele referitoare la lucrările și deliberările comitetului sunt destinate celor cărora le sunt adresate, care răspund de păstrarea acestora în condiții de siguranță și de confidențialitate.
      Articolul 9
      (1)   Cheltuielile de funcționare ale comitetului, inclusiv cheltuielile de transport pentru un reprezentant din fiecare stat membru, sunt suportate de bancă.
      (2)   Banca pune la dispoziția comitetului spațiul și echipamentele necesare pentru activitatea acestuia.
      Articolul 10
      Toate comunicările, corespondența sau documentele care trebuie transmise în temeiul prezentului regulament pot fi transmise prin poștă electronică sau prin fax.

         (1)  JO L 152, 13.6.2007, p. 1.


title: 2013/407/UE: Decizia reprezentanților guvernelor statelor membre din 24 iulie 2013 privind numirea unui judecător în cadrul Tribunalului

text:
               30.7.2013

               RO

               Jurnalul Oficial al Uniunii Europene

               L 203/16

         DECIZIA REPREZENTANȚILOR GUVERNELOR STATELOR MEMBRE
   din 24 iulie 2013
   privind numirea unui judecător în cadrul Tribunalului
   (2013/407/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               În temeiul Tratatului de aderare a Croației dna Vesna TOMLJENOVIĆ a fost numită judecător în cadrul Tribunalului pentru perioada cuprinsă între 1 iulie și 31 august 2013.

               (2)

               Dna Vesna TOMLJENOVIĆ a fost propusă în vederea reînnoirii mandatului său de judecător în cadrul Tribunalului.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea dnei Vesna TOMLJENOVIĆ de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Dna Vesna TOMLJENOVIĆ este numită judecător în cadrul Tribunalului pentru perioada cuprinsă între 1 septembrie 2013 și 31 august 2019.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 iulie 2013.

            Președintele

         R. KAROBLIS


title: 2008/530/CE: Decizia Parlamentului European din 24 aprilie 2007 privind închiderea conturilor Agenției Europene de Siguranță a Aviației pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/161

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Agenţiei Europene de Siguranţă a Aviaţiei pentru exerciţiul financiar 2005
   (2008/530/CE)
   PARLAMENTUL EUROPEAN,
   având în vedere conturile anuale finale ale Agenţiei Europene pentru Siguranţa Aeriană pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Agenţiei Europene pentru Siguranţa Aeriană pentru exerciţiul financiar 2005, precum şi răspunsurile agenţiei (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 1592/2002 al Parlamentului European şi al Consiliului din 15 iulie 2002 privind normele comune în domeniul aviaţiei civile şi instituirea unei Agenţii Europene pentru Siguranţa Aeriană (4), în special articolul 49,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru transport şi turism (A6-0121/2007),

               1.

               constată că situaţia conturilor anuale finale ale Agenţiei Europene pentru Siguranţa Aeriană pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                              Venituri din exploatare

                           Subvenţii comunitare

                           17 416

                           7 777

                           Alte subvenţii

                           1 446

                           248

                           Venituri din drepturi şi onorarii

                           10 888

                           Rambursări de cheltuieli

                           26

                           3

                           Alte venituri

                           693

                           350

                              Total (a)

                              30 469

                              8 378

                              Cheltuieli de funcţionare

                           Personal

                           13 636

                           5 556

                           Clădiri şi cheltuieli conexe

                           2 121

                           689

                           Alte cheltuieli administrative

                           1 319

                           743

                           Fonduri alocate pentru provizioane

                           576

                           89

                           Cheltuieli de funcţionare

                           11 660

                           2 081

                              Total (b)

                              29 312

                              9 158

                              Rezultatul din exploatare (c = a - b)

                              1 157

                              - 780

                           Venituri financiare (d)

                           41

                           0

                           Cheltuieli financiare (e)

                           - 14

                           2

                              Rezultat financiar (f = d - e)

                              27

                              - 2

                              Rezultatul exerciţiului financiar (g = c + f)

                              1 184

                              - 782

                              Sursa: Datele agenţiei. Prezentul tabel rezumă datele furnizate de agenţie în conturile sale anuale.

               2.

               aprobă închiderea conturilor Agenţiei Europene pentru Siguranţa Aeriană pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului executiv al Agenţiei Europene pentru Siguranţa Aeriană, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 10.

      (2)  JO C 312, 19.12.2006, p. 6.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 240, 7.9.2002, p. 1. Regulament modificat ultima dată prin Regulamentul (CE) nr. 1701/2003 al Comisiei (JO L 243, 27.9.2003, p. 5).

      (5)  JO L 357, 31.12.2002, p. 72.


title: Decizia (UE, Euratom) 2015/1702 a Parlamentului European din 29 aprilie 2015 privind închiderea conturilor întreprinderii comune pentru ITER și pentru dezvoltarea energiei de fuziune pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/400

      DECIZIA (UE, EURATOM) 2015/1702 A PARLAMENTULUI EUROPEAN
      din 29 aprilie 2015
      privind închiderea conturilor întreprinderii comune pentru ITER și pentru dezvoltarea energiei de fuziune pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale întreprinderii comune pentru ITER și pentru dezvoltarea energiei de fuziune pentru exercițiul financiar 2013,

                  —

                  având în vedere Raportul Curții de Conturi privind conturile anuale ale întreprinderii comune pentru ITER și pentru dezvoltarea energiei de fuziune pentru exercițiul financiar 2013, însoțit de răspunsurile întreprinderii comune (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a întreprinderii comune cu privire la execuția bugetară pentru exercițiul financiar 2013 (05306/2015 – C8-0049/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (5), în special articolul 5 alineatul (3),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7),

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0108/2015),

         1.

            aprobă închiderea conturilor întreprinderii comune pentru ITER și pentru dezvoltarea energiei de fuziune pentru exercițiul financiar 2013;

         2.

            încredințează președintelui sarcina de a transmite prezenta decizie directorului întreprinderii comune europene pentru ITER și pentru dezvoltarea energiei de fuziune, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 452, 16.12.2014, p. 44.

         (2)  JO C 452, 16.12.2014, p. 45.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 90, 30.3.2007, p. 58.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2014/390/UE: Decizia Consiliului din 23 iunie 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, cu privire la cooperarea în domenii specifice în afara celor patru libertăți

text:
               25.6.2014

               RO

               Jurnalul Oficial al Uniunii Europene

               L 184/16

         DECIZIA CONSILIULUI
   din 23 iunie 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE, cu privire la cooperarea în domenii specifice în afara celor patru libertăți

      (2014/390/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 173 și 195 coroborate cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Protocolul 31 la Acordul privind Spațiul Economic European (denumit în continuare „Acordul privind SEE”) conține dispoziții și măsuri privind cooperarea în domenii specifice în afara celor patru libertăți.

               (2)

               Este oportun să se extindă cooperarea părților contractante la Acordul privind SEE pentru a include și Regulamentul (UE) nr. 1287/2013 al Parlamentului European și al Consiliului (2).

               (3)

               Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu data de 1 ianuarie 2014.

               (4)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Comitetului mixt al SEE referitor la modificarea propusă a Protocolului 31 la Acordul privind SEE cu privire la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  JO L 305, 30.11.1994, p. 6.

      (2)  Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014-2020) și de abrogare a Deciziei nr. 1639/2006/CE (JO L 347, 20.12.2013, p. 33).

      PROIECT
      DECIZIA NR. …/2014 A COMITETULUI MIXT AL SEE
      din
      de modificare a Protocolului 31 la Acordul privind SEE cu privire la cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Este oportun să se extindă cooperarea dintre părțile contractante la Acordul privind SEE pentru a include și Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (20142020) și de abrogare a Deciziei nr. 1639/2006/CE (1).

                  (2)

                  Prin urmare, Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu data de 1 ianuarie 2014,

            ADOPTĂ PREZENTA DECIZIE:
      Articolul 1
      La articolul 7 alineatul (5) din Protocolul 31 la Acordul privind SEE se adaugă următoarea liniuță:

                  „—

                     32013 R 1287: Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (20142020) și de abrogare a Deciziei nr. 1639/2006/CE (JO L 347, 20.12.2013, p. 33).
                  Liechtenstein și Norvegia sunt exceptate de la participarea și contribuția financiară la acest program.”

            Articolul 2
      Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (2).
      Se aplică de la 1 ianuarie 2014.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  JO L 347, 20.12.2013, p. 33.

         (2)  [Nu au fost semnalate obligații constituționale.] [Au fost semnalate obligații constituționale.]


title: Decizia MPUE/1/2009 a Comitetului politic și de securitate din 15 decembrie 2009 privind prelungirea mandatului șefului Misiunii de Poliție a Uniunii Europene (MPUE) în Bosnia și Herțegovina (BiH)

text:
               16.12.2009

               RO

               Jurnalul Oficial al Uniunii Europene

               L 330/79

      DECIZIA MPUE/1/2009 A COMITETULUI POLITIC ȘI DE SECURITATE

   din 15 decembrie 2009
   privind prelungirea mandatului șefului Misiunii de Poliție a Uniunii Europene (MPUE) în Bosnia și Herțegovina (BiH)
   (2009/958/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2009/906/PESC a Consiliului din 8 decembrie 2009 privind Misiunea de Poliție a Uniunii Europene (MPUE) în Bosnia și Herțegovina (BiH) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Decizia 2009/906/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a MPUE și în special decizia de numire a unui șef de misiune.

               (2)

               La 24 octombrie 2008, la propunerea Secretarului General/Înaltului Reprezentant (SG/ÎR), prin Decizia 2008/835/PESC (2), COPS l-a numit pe dl Stefan FELLER în calitate de șef de misiune al MPUE până la 31 decembrie 2009.

               (3)

               La 13 noiembrie 2009, SG/ÎR a propus COPS să prelungească mandatul dlui Stefan FELLER în calitate de șef de misiune cu încă un an, până la 31 decembrie 2010.

         ADOPTĂ PREZENTA DECIZIE:
   Articolul 1
   Mandatul dlui Stefan FELLER în calitate de șef de misiune al Misiunii de Poliție a Uniunii Europene în Bosnia și Herțegovina se prelungește până la 31 decembrie 2010.
   Articolul 2
   Prezenta decizie intră în vigoare la data adoptării.
   Decizia se aplică până la 31 decembrie 2010.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 15 decembrie 2009.

            Pentru Comitetul Politic și de Securitate

            Președintele

         O. SKOOG

      (1)  JO L 322, 9.12.2009, p. 22.

      (2)  JO L 298, 7.11.2008, p. 30.


title: 2009/430/CE: Decizia Consiliului din 27 noiembrie 2008 privind încheierea Convenției privind competența judiciară, recunoașterea și executarea hotărârilor judecătorești în materie civilă și comercială - Declarație

text:
               10.6.2009

               RO

               Jurnalul Oficial al Uniunii Europene

               L 147/1

         DECIZIA CONSILIULUI
   din 27 noiembrie 2008
   privind încheierea Convenției privind competența judiciară, recunoașterea și executarea hotărârilor judecătorești în materie civilă și comercială
   (2009/430/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 61 litera (c) coroborat cu articolul 300 alineatul (2) primul paragraf și cu articolul 300 alineatul (3) al doilea paragraf,
   având în vedere propunerea Comisiei,
   având în vedere avizul conform al Parlamentului European (1),
   întrucât:

               (1)

               La 16 septembrie 1988, statele membre ale Comunităților Europene au semnat un acord internațional cu Republica Islanda, Regatul Norvegiei și Confederația Elvețiană privind competența judiciară, recunoașterea și executarea hotărârilor în materie civilă și comercială (2) („Convenția de la Lugano”), prin care aplicarea normelor Convenției din 27 septembrie 1968 („Convenția de la Bruxelles”) referitoare la același domeniu (3) este extinsă la Islanda, Norvegia și Elveția.

               (2)

               Negocierile privind revizuirea Convenției de la Bruxelles și a Convenției de la Lugano s-au desfășurat între 1998-1999 în cadrul unui grup de lucru ad hoc care a fost extins pentru a include Islanda, Norvegia și Elveția. Aceste negocieri au dus la adoptarea textului unui proiect de convenție pregătit de grupul de lucru, care a fost confirmat de Consiliu în cadrul reuniunii sale din 27 și 28 mai 1999.

               (3)

               Negocierile purtate ulterior în cadrul Consiliului, pe baza acestui text, au dus la adoptarea Regulamentului (CE) nr. 44/2001 din 22 decembrie 2000 al Consiliului privind competența judiciară, recunoașterea și executarea hotărârilor în materie civilă și comercială (4), care a modernizat normele Convenției de la Bruxelles și a impulsionat sistemul de recunoaștere și executare, făcându-l mai rapid și mai eficient.

               (4)

               În lumina paralelismului dintre regimurile Convențiilor de la Bruxelles și de la Lugano privind competența judiciară, recunoașterea și executarea hotărârilor în materie civilă și comercială, normele Convenției de la Lugano ar trebui adaptate la normele Regulamentului (CE) nr. 44/2001, astfel încât hotărârile să se bucure de același nivel de recunoaștere în circuitul juridic între statele membre ale UE și statele AELS în cauză.

               (5)

               În conformitate cu Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la aplicarea măsurilor întreprinse în temeiul titlului IV din Tratatul de instituire a Comunității Europene. Astfel încât normele Convenției de la Lugano să se aplice Danemarcei, aceasta ar trebui să participe în calitate de parte contractantă la o nouă convenție în același domeniu.

               (6)

               Prin decizia sa din 27 septembrie 2002, Consiliul a autorizat Comisia să negocieze în vederea adoptării unei noi Convenții de la Lugano privind competența judiciară, recunoașterea și executarea hotărârilor în materie civilă și comercială.

               (7)

               Comisia a negociat, în numele Comunității, această convenție cu Islanda, Norvegia, Elveția și Danemarca. Această convenție a fost semnată, în numele Comunității, la 30 octombrie 2007, în conformitate cu Decizia 2007/712/CE a Consiliului (5), sub rezerva încheierii sale la o dată ulterioară.

               (8)

               La momentul adoptării Deciziei 2007/712/CE, Consiliul a convenit să examineze în cadrul dezbaterilor privind încheierea unei noi Convenții de la Lugano posibilitatea de a face o declarație în conformitate cu articolul II alineatul (2) din Protocolul 1 la convenție. Comunitatea ar trebui să depună o astfel de declarație la momentul încheierii convenției.

               (9)

               Pe parcursul negocierii convenției, Comunitatea s-a angajat să facă o declarație, la momentul ratificării convenției, potrivit căreia, în momentul modificării Regulamentului (CE) nr. 44/2001, Comunitatea va clarifica domeniul de aplicare al articolului 22 alineatul (4) din regulamentul respectiv pentru a ține cont de jurisprudența relevantă a Curții de Justiție a Comunităților Europene în ceea ce privește procedurile referitoare la înregistrarea sau valabilitatea drepturilor de proprietate intelectuală, asigurând astfel paralelismul acestuia cu articolul 22 alineatul (4) din convenție. În acest context, ar trebui să se țină seama de rezultatele evaluării privind aplicarea Regulamentului (CE) nr. 44/2001.

               (10)

               În conformitate cu articolul 3 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda participă la adoptarea și aplicarea prezentei decizii.

               (11)

               În conformitate cu articolele 1 și 2 din Protocolul privind poziția Danemarcei, Danemarca nu participă la adoptarea prezentei decizii, care nu este obligatorie pentru Danemarca și nu i se aplică.

               (12)

               Convenția ar trebui acum semnată,

         DECIDE:
   Articolul 1
   Încheierea Convenției privind competența judiciară, recunoașterea și executarea hotărârilor în materie civilă și comercială, care va înlocui Convenția de la Lugano din 16 septembrie 1988, se aprobă prin prezenta decizie în numele Comunității.
   Cu ocazia depunerii instrumentului său de ratificare, Comunitatea face declarațiile prevăzute în anexele I și II la prezenta decizie.
   Textul convenției este atașat la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana sau persoanele împuternicite să depună, în numele Comunității, instrumentul de ratificare în conformitate cu articolul 69 alineatul (2) din convenție.

      Adoptată la Bruxelles, 27 noiembrie 2008.

            Pentru Consiliu

            Președintele

         M. ALLIOT-MARIE

      (1)  Avizul conform din 18.11.2008 (nepublicat încă în Jurnalul Oficial).

      (2)  Convenția privind competența judiciară și executarea hotărârilor în materie civilă și comercială (JO L 319, 25.11.1988, p. 9).

      (3)  Convenția de la Bruxelles privind competența judiciară și executarea hotărârilor în materie civilă și comercială (JO L 299, 31.12.1972, p. 32). (Versiunea consolidată în JO C 27, 26.1.1998, p. 1).

      (4)  JO L 12, 16.1.2001, p. 1.

      (5)  Decizia 2007/712/CE a Consiliului din 15 octombrie 2007 privind semnarea, în numele Comunității, a Convenției privind competența judiciară, recunoașterea și executarea hotărârilor în materie civilă și comercială (JO L 339, 21.12.2007, p. 1).

      ANEXA I
      DECLARAȚIA COMUNITĂȚII EUROPENE

         „Comunitatea Europeană declară că, cu ocazia modificării Regulamentului (CE) nr. 44/2001 al Consiliului privind competența judiciară, recunoașterea și executarea hotărârilor în materie civilă și comercială, intenționează să clarifice domeniul de aplicare al articolului 22 alineatul (4) din regulamentul respectiv, pentru a ține cont de jurisprudența relevantă a Curții de Justiție a Comunităților Europene în ceea ce privește procedurile referitoare la înregistrarea sau valabilitatea drepturilor de proprietate intelectuală, asigurând astfel paralelismul acestuia cu articolul 22 alineatul (4) din convenție și luând în același timp în considerare rezultatele evaluării privind aplicarea Regulamentului (CE) nr. 44/2001.”

      ANEXA II
      DECLARAȚIA COMUNITĂȚII EUROPENE ÎN CONFORMITATE CU ARTICOLUL II ALINEATUL (2) DIN PROTOCOLUL 1 LA CONVENȚIE

         „Comunitatea Europeană declară că procedurile prevăzute la articolul 6 alineatul (2) și la articolul 11 nu pot fi invocate, pe lângă cele trei state deja menționate în anexa IX la convenție, în următoarele state membre: Estonia, Letonia, Lituania, Polonia și Slovenia.
         Prin urmare, în conformitate cu articolul 77 alineatul (2) din convenție, comitetului permanent instituit în baza articolului 4 din Protocolul 2 la convenție ar trebui, de îndată ce convenția intră în vigoare, să i se solicite să modifice anexa IX la convenție după cum urmează:

               «ANEXA IX
               Statele și normele menționate la articolul II din Protocolul 1 sunt următoarele:

                           —

                           Germania: articolele 68, 72, 73 și 74 din Codul de procedură civilă (Zivilprozessordnung) privind litis denuntiatio,

                           —

                           Estonia: articolul 214 alineatele (3) și (4) și articolul 216 din Codul de procedură civilă (tsiviilkohtumenetluse seadustik) privind litis denuntiatio,

                           —

                           Letonia: articolele 78, 79, 80 și 81 din Codul de procedură civilă (Civilprocesa likums) privind litis denuntiatio,

                           —

                           Lituania: articolul 47 din Codul de procedură civilă (Civilinio proceso kodeksas),

                           —

                           Ungaria: articolele 58-60 din Codul de procedură civilă (Polgári perrendtartás) privind litis denuntiatio,

                           —

                           Austria: articolul 21 din Codul de procedură civilă (Zivilprozeßordnung) privind litis denuntiatio,

                           —

                           Polonia: articolele 84 și 85 din Codul de procedură civilă (Kodeks postępowania cywilnego) privind litis denuntiatio (przypozwanie),

                           —

                           Slovenia: articolul 204 din Codul de procedură civilă (Zakon o pravdnem postopku) privind litis denuntiatio,

                           —

                           Elveția, în ceea ce privește cantoanele al căror cod de procedură civilă aplicabil nu cuprinde dispoziții privind competența judiciară menționată la articolul 6 alineatul (2) și la articolul 11 din convenție: dispozițiile adecvate privind litis denuntiatio ale codului de procedură civilă aplicabil.»

         ”


title: Decizia Consiliului din 14 iunie 1982 privind acceptarea în numele Comunității a recomandării Consiliului de cooperare vamală privind cerințele autorităților vamale referitoare la facturi comerciale

text:
               02/Volumul 02

               RO

               Jurnalul Ofícial al Uniunii Europene

               113

         31982D0457

               L 204/27

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 14 iunie 1982
   privind acceptarea în numele Comunității a recomandării Consiliului de cooperare
   vamală privind cerințele autorităților vamale referitoare la facturi comerciale
   (82/457/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere recomandarea Comisiei,
   întrucât recomandarea Consiliului de cooperare vamală privind cerințele autorităților vamale cu privire la facturile comerciale poate fi acceptată de Comunitate și poate fi pusă în practică imediat,
   DECIDE:
   Articolul 1
   Recomandarea Consiliului de cooperare vamală din 16 mai 1979 privind cerințele autorităților vamale cu privire la facturile comerciale este acceptată, în numele Comunității, cu efect imediat.
   Textul recomandării menționate este anexat la prezenta decizie.
   Articolul 2
   Președintele Consiliului desemnează persoana împuternicită să îl informeze pe secretarul general al Consiliului de cooperare vamală privind acceptarea de către Comunitate, cu efect imediat, a recomandării menționate la articolul 1.

      Adoptată la Luxemburg, 14 iunie 1982.

            Pentru Consiliu

            Președintele

         P. de KEERSMAEKER

   RECOMANDAREA CONSILIULUI DE COOPERARE VAMALĂ
   DIN 16 MAI 1979
   PRIVIND CERINȚELE AUTORITĂȚILOR VAMALE CU PRIVIRE LA FACTURI COMERCIALE
   CONSILIUL DE COOPERARE VAMALĂ,
   dorind să faciliteze comerțul internațional care să permită mediilor comerciale să recurgă la metodele moderne de reproducere și transmitere a datelor,
   ținând seama, inter alia, de eforturile care se depun pe plan internațional pentru a permite stabilirea tuturor documentelor necesare unei tranzacții de comerț internațional plecând de la un model unic, urmând așa-numitul procedeu al formularului unic,
   ținând seama de recomandarea privind semnăturile și autentificarea adoptată în martie 1979 de către grupul de lucru pentru facilitarea procedurilor din comerțul internațional al Comisiei Economice pentru Europa, care ia notă în special de faptul că adoptarea generalizată a metodelor mecanice sau electronice de transmitere a datelor necesită modificarea practicilor actuale în ceea ce privește semnătura olografă,
   întrucât solicitarea în scopuri vamale a unei semnături pe factura comercială nu dă autorităților vamale o garanție specială în ceea ce privește exactitatea sa,
   RECOMANDĂ STATELOR MEMBRE:

               1.

               să accepte facturile comerciale care au fost emise prin orice metode, de exemplu după așa-numitul model de formular unic, de fiecare dată când pentru vămuirea mărfurilor se solicită o factură comercială,

               2.

               să renunțe la solicitarea, în scopuri vamale, a unei semnături pe factura comercială prezentată care însoțește o declarație vamală,

         SOLICITĂ:
   statelor membre care acceptă prezenta recomandare să îl informeze pe secretarul general despre aceasta și să indice data și modalitățile de punere în aplicare a acesteia. Secretarul general transmite aceste informații autorităților vamale din statele membre.